**CONTRACT DE LUCRARI**

Nr ................. data .....................

Nr ................. data .....................

**1.** Încheiat între:

**Regia Autonomă – REGISTRUL AUTO ROMÂN**, cu sediul în Bucureşti, Calea Griviţei, nr. 391A, sector 1, CIF: RO 1590236, număr de ordine la Registrul Comerţului J40/5191/1992 cod IBAN: RO57RNCB0086023664390001 deschis la BCR Agenţia Griviţa, reprezentată legal prin Alina NIȚĂ– Director General şi ec. Livia ARSENE – Director Economic, în calitate de BENEFICIAR

și

**S.C. ........................... S.R.L** cu sediul în ............................... , Str. ............................... ,CIF RO ................................, număr de ordine la Registrul Comerțului J....../........./............... cont IBAN ............................................ Sucursala ........................................., reperezentată de ........................................... în calitate de EXECUTANT.

**2. OBIECTUL CONTRACTULUI**

**2.1**. Executantul se obligă să execute şi să finalizeze investiția **„Proiectare și execuție lucrări de modernizare, asfaltare platformă curte interioară și marcaje rutiere la repenzentanța RAR Călărași”,** în conformitate cu obligaţiile asumate prin prezentul contract.

**3. PREŢUL CONTRACTULUI**

**3.1.** Valoarea rezultată în urma atribuirii pentru îndeplinirea contractului, plătibilă Executantului de către Beneficiar, este de **.................................. lei**, la care se adaugă **..................................** lei T.V.A.

**4. MODALITĂȚI DE PLATĂ**

**4.1.** Plătile se vor face lunar, după verificarea şi acceptarea situaţiilor de lucrări de către Beneficiar, în termen de 20 de zile de la primirea şi acceptarea facturilor.

**4.2.** Executantul va constitui garanția de bună execuție in conformitate cu prevederile art. 13.1. din prezentul contract.

**5. DURATA CONTRACTULUI**

**5.1.** Durata prezentului contract este de 12 luni.

**5.2.** Lucrările se vor executa in termen de 20 zile, începand de la data la care executantul a primit de la Beneficiar Ordinul de Începere a Lucrărilor si a semnat Procesul Verbal de predare–primire a amplasamentului, liber de orice sarcini.

**5.3.** Prezentul contract intră în vigoare la data înregistrării sale de către ultima parte semnatară și încetează să își producă efectele după recepţia finală la expirarea perioadei de garanţie.

**6. EXECUTAREA CONTRACTULUI**

**6.1.** Executarea lucrărilor din prezentul contract începe după predarea amplasamentului și emiterea ordinului de începere a lucrărilor.

**6.2.** Decalarea termenelor de finalizare a lucrărilor datorită apariţiei unor circumstanţe neprevăzute se va realiza pe baza încheierii de acte adiţionale.

**6.3.** Întreruperea sau suspendarea lucrărilor din varii motive, meteorologice sau de altă natură, situații imprevizibile, se face prin comunicarea situației de către una din părți celeilalte, și nu necesită act adițional, contractul considerându-se suspendat în acest caz. Reluarea lucrărilor se va face tot prin comunicare, atunci când motivele suspendării au fost îndepărtate sau rezolvate, după caz.

Perioada dintre întreruperea/suspendarea lucrărilor și reluarea acestora nu face parte din durata contractului.

**7. DOCUMENTELE CONTRACTULUI**

**7.1.** Documentele contractului sunt anexele privind:

* Atribuire prin ........................................
* Deviz de lucrări
* Garanția de bună execuție
* Acte adiționale, dacă este cazul.

**8. OBLIGAŢIILE PRINCIPALE ALE EXECUTANTULUI**

**8.1.** Executantul se obligă să execute lucrările la standardele şi performanţele asumate prin prezentul contract.

**8.2.** Executantul are obligaţia de a executa şi finaliza lucrările, precum şi de a remedia vicii ascunse, cu promptitudinea cuvenită, în concordanţă cu obligaţiile asumate prin prezentul contract.

**8.3.** Executantul are obligaţia de a supraveghea lucrările, de a asigura forţa de muncă, materialele şi echipamentele necesare, precum şi de a prezenta la solicitarea Beneficiarului copii ale facturilor de materiale puse în operă.

**8.4.** Executantul este direct răspunzător pentru conformitatea, stabilitatea şi siguranţa tuturor operaţiunilor executate pe şantier cu respectarea prevederilor Legii 10/1995 republicată sau la solicitările Beneficiarului. Executantul are obligația de a despăgubi Beneficiarul împotriva oricăror reclamații și acțiuni în justiție, ce rezulta din încălcarea unor drepturi de proprietate intelectuala.

**8.5.** Executantul este responsabil pentru menţinerea în bună stare a lucrărilor, materialelor şi/sau echipamentelor care urmează să fie puse în operă, de la data primirii amplasamentului şi începerea lucrărilor până la data semnării procesului – verbal de recepţie la terminarea lucrărilor.

**8.6.** Executantul va comunica Beneficiarului banca cu care lucrează, contul curent şi cel de garanţie.

**8.7.** Executantul va respecta pe perioada execuţiei normele de protecţia muncii şi cele de PSI.

**8.8.** Executantul va respecta programul de lucru al Beneficiarului, nu va afecta activitatea în spaţiile de serviciu ale acestuia şi va asigura protecţia împotriva accidentelor pentru personalul Beneficiarului şi al clienţilor.

**9. OBLIGAŢIILE PRINCIPALE ALE BENEFICIARULUI.**

**9.1.** Beneficiarul se obligă să recepţioneze lucrările executate conform prezentului contract.

**9.2.** Beneficiarul se obligă să plătească preţul convenit prin prezentul contract către executant în termenul convenit, respectiv 20 de zile de la acceptarea situaţiilor de lucrări şi facturilor.

**9.3.** Beneficiarul are obligaţia de a pune la dispoziţia executantului, fără plată următoarele:

* amplasamentul lucrării, liber de orice sarcini;
* suprafeţele de teren necesare pentru depozitare şi organizare de şantier;
* căile de acces rutier.

**9.4.** Beneficiarul va organiza activităţile astfel încât să nu blocheze și să nu întârzie execuţia lucrărilor contractate.

**10. SANCȚIUNI PENTRU NEÎNDEPLINIREA CULPABILĂ A OBLIGAȚIILOR**

**10.1.** În cazul în care, din vina sa exclusivă, executantul nu reuşeşte să-şi execute obligaţiile asumate prin contract, atunci beneficiarul are dreptul de a deduce din preţul contractului, ca penalităţi, o sumă echivalentă cu o cotă procentuală de 0,15% pentru fiecare zi de întârziere, aplicată asupra valorii totale a contractului, până la îndeplinirea efectivă a obligaţiilor.

**10.2.** În cazul în care beneficiarul nu onorează facturile în termen de 28 de zile de la expirarea termenului prevăzut la art.9.2, atunci acesta are obligaţia de a plăti, ca penalităţi, o sumă echivalentă cu o cotă procentuală 0,15% din suma datorata pentru fiecare zi de întârziere, până la îndeplinirea efectivă a obligaţiilor de plată. Penalităţile nu pot depăşi cuantumul sumei asupra căreia sunt aplicate.

**10.3.** Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

**10.4.** Beneficiarul îşi rezervă dreptul de a renunţa oricând la contract, printr-o notificare scrisă adresată executantului, fără nicio compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru executant.

**11. RECEPȚIE ȘI VERIFICĂRI**

**11.1.** Beneficiarul are dreptul de a verifica modul de îndeplinire a obligaţiilor de către executant pentru a stabili conformitatea lor cu prevederile din oferta tehnico-financiară.

Beneficiarul are obligaţia de a notifica în scris executantului identitatea reprezentanţilor săi împuterniciţi pentru acest scop.

**12. ÎNCEPERE, FINALIZARE, ÎNTÂRZIERI, SISTARE**

**12.1.** (1) Executantul are obligaţia de a începe execuția lucrărilor imediat după emiterea ordinului de începere a lucrărilor.

(2) În cazul în care Executantul suferă întârzieri şi/sau suportă costuri suplimentare, datorate în exclusivitate Beneficiarului, părţile vor stabili de comun acord:

a) prelungirea perioadei de executare a lucrărilor, şi

b) totalul cheltuielilor aferente, dacă este cazul, care se vor adăuga la preţul contractului.

**12.2.** (1) Lucrările executate în baza contractului sau, dacă este cazul, oricare fază a acestora prevăzută a fi terminată într-o perioadă stabilită, trebuie finalizate în termenul convenit de părţi.

(2) În cazul în care:

i) orice motive de întârziere, ce nu se datorează Executantului sau,

ii) alte circumstanţe neobişnuite susceptibile de a surveni, altfel decât prin încălcarea contractului de către Executant, îndreptăţesc Executantul de a solicita prelungirea perioadei de execuție a lucrărilor sau a oricărei faze a acestora, atunci părţile vor revizui, de comun acord, perioada de execuție şi vor semna un act adiţional.

**12.3.** Dacă pe parcursul îndeplinirii contractului, Executantul nu respectă termenul de execuție a lucrărilor, acesta are obligaţia de a notifica acest lucru, în timp util, Beneficiarului. Modificarea datei/perioadelor de execuție asumate de Executant se face cu acordul părţilor, prin act adiţional.

**12.4.** Prezentul contract încetează în următoarele condiţii:

a) la termenul pentru care a fost încheiat.

b) înainte de termen cu o notificare prealabilă de 15 zile;

c) prin reziliere, dacă cealaltă parte nu îşi execută obligaţiile asumate prin prezentul contract, cu un preaviz de 15 zile.

d) în condițiile art. 18 (forță majoră)

**12.5.** Beneficiarul îşi rezervă dreptul de a denunţa unilateral contractul de lucrări, la apariţia unor circumstanţe care nu au putut fi prevăzute la semnarea contractului şi care conduc la modificarea clauzelor contractuale astfel încât îndeplinirea contractului respectiv ar fi contrară interesului său.

**13. GARANŢIA DE BUNĂ EXECUŢIE A CONTRACTULUI**

**13.1.** Executantul se obligă să constituie garanţia de bună execuţie a contractului în cuantum de 5% din valoarea totală a contractului, în termen de 5 zile lucrătoare de la semnarea contractului.

Garanţia de bună execuţie se va constitui astfel:

- Executantul va deschide un cont la dispoziţia Beneficiarului, în care va depune integral cuantumul de 5% din preţul contractului reprezentând garanţia de bună execuţie,

sau

- Executantul poate depune un procent de 0,5% din valoarea contractului în contul de garanţie de bună execuţie, urmând ca diferența până la cuantumul de 5% să se rețină proporțional din situațiile de plată, din facturile emise de Executant.

- Garanția de bună execuție se poate constitui integral, printr-un instrument de garantare emis de o instituţie de credit din Romania sau din alt stat, sau de o societate de asigurări, si devine anexă la contract.

**13.2.** Beneficiarul are dreptul să emită pretenţii asupra garanţiei de bună execuţie, în limita prejudiciului creat, dacă Executantul nu îşi execută, execută cu întârziere sau necorespunzător obligaţiilor asumate prin prezentul contract.

**13.3.** Beneficiarul se obligă să deblocheze garanţia de bună execuţie conform reglementărilor legale (70% în termen de 14 zile de la data recepţiei la terminarea lucrărilor şi 30% după semnarea procesului verbal de recepție finală).

**14. PERIOADA DE GARANŢIE**

**14.1.** Perioada de garanţie acordată lucrărilor este de 2 ani de la recepția la terminarea lucrărilor.

**15. AMENDAMENTE**

**15.1.** Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

**16. AJUSTAREA PREŢULUI CONTRACTULUI**

**16.1.** Pentru lucrările executate, plăţile datorate de Beneficiar Executantului sunt cele prevăzute în prezentul contract. Prețul contractului se poate ajusta prin încheierea unui act adițional.

**17. CESIUNEA**

**17.1.** Executantul are obligaţia de a nu transfera total sau parţial obligaţiile sale asumate prin contract,

fără să obţină, în prealabil, acordul scris al Beneficiarului

**18. FORŢA MAJORĂ**

**18.1.** Forţa majoră este constatată de o autoritate competentă.

**18.2.** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care acţionează.

**18.3.** Partea contractantă care invocă forţa majoră are obligaţia de a notifica celeilalte părţi imediat şi complet producerea acesteia şi de a lua măsuri pentru limitarea consecinţelor.

**18.4.** Dacă forţa majoră acţionează pe o perioadă mai mare de 2 luni, fiecare parte are dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde daune – interese.

**19. SOLUŢIONAREA LITIGIILOR**

**19.1.** Beneficiarul şi Executantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**19.2.** Dacă, după 15 zile de la începerea acestor tratative, Beneficiarul şi Executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătoreşti competente din municipiul Bucureşti.

**20. LIMBA CARE GUVERNEAZĂ CONTRACTUL**

**20.1.** Limba care guvernează contractul este limba română.

**21. COMUNICĂRI**

**21.1.** (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

**21.2.** Comunicările între părţi se pot face şi prin telefon, fax sau e–mail, cu condiţia confirmării în scris a primirii comu

**22. LEGEA APLICABILĂ CONTRACTULUI**

**22.1.** Contractul va fi interpretat conform legilor din România.

**23. Părţile se obligă să respecte caracterul confidenţial al contractului.**

Părţile au înţeles să încheie prezentul contract în două exemplare originale, câte unul pentru fiecare parte contractantă.

**BENEFICIAR, EXECUTANT,**

**REGISTRUL AUTO ROMÂN R.A.** .....................................................................

**Director General, Administrator**